**Protokoll fra styremøte i Midt-Norge Travforbund tirsdag 21. april kl 18.00,**

**Leangen Travbane**

**Tilstede: Edmund Morewood, Ketil Oksvold, Rolf Inge Furuhaug, Noralf Brækken, Geir Trøan, Sven-Tore Jacobsen, Carl Petter Brun, Elin Flataune, Roger Rundhaug, Sverre Hosen**

**Gjester: Knut Efskind - Norion, Morten Brandhaug – Steenstrup Stordrange**

**Edmund Morewood ønsket dagens gjester Knut Efskind og Morten Brandhaug Steenstrup Stordrange , samt styret velkommen til styremøte.**

**SAKSLISTE**

**Sak 4) Nye Leangen**

Knut Efskind og Morten Brandhaug gikk gjennom kjøperkontrakten som er utarbeidet i forbindelse med salget av Leangen Travbane. Selger Leangentravets Eiendom AS og kjøper er Leangen Bolig AS, eid av Koteng Holding AS og Jensen Holding AS.

Avtalen gir minimum 510 millioner kr og omtales som meget god i fht oppgjørsform og sikkerhet for selger.

Avtalen skal nå behandles i DNT styret.

Etter gjestenes presentasjon og en kort pause, startet styremøte på dagens agenda kl 20.00.

**Sak 1) Godkjenning av protokoll fra styremøte 26. februar**

Protokollen ble godkjent.

**Sak 2) Generalforsamlingen i MNTF 15. mars 2015**

Det er enighet om at generalforsamlingen ble gjennomført på en god og ryddig måte, med stort engasjement fra travlagene. Ros til møteleder Petter Baalsrud.

Sven-Tore Jacobsen ønsker at Lovutvalget i DNT gjør en vurdering av oppfyllelsen av vedtak fattet på ekstraordinær generalforsamling den 10.11.13.

Der ble det vedtatt 50 for og 13 mot at – Generalforsamlingen i MNTF gir styret fullmakt til å gjennomføre salget av Leangen Travbane i henhold til styrets enstemmige vedtak på styremøtet 18.09.13, samt arbeide videre med lokaliseringsalternativer.

Generalforsamlingen gir sine fullmakter under forutsetning av at Det Norske Travselskap godkjenner de vedtak som er gjort av styret i MNTF og generalforsamlingen i MNTF.

Vedrørende lokalisering avholdes ny GF når de ulike alternativ er ferdig utredet.-

Bakgrunn for Sven-Tore Jacobsens ønske er at i forbindelse med at lovutvalget og DNT styret underkjente avstemmingen vedrørende valget av lokasjon for Nye Leangen foretatt under den ekstraordinære generalforsamlingen i MNTF den 21. desember 2014, samt at en enstemmig generalforsamlingen i MNTF 15. mars også underkjente valgresultatet i den ekstraordinær generalforsamling, da valget ikke ble gjennomført iht DNTs lover.

Sverre sender inn til Lovutvalget i DNT for behandling.

**Sak 3) Aktivitetsplan 2015**

Sverre gjennomgikk aktivitetsplanen og fordeling arbeidsoppgaver.

Vedtaket i generalforsamlingen 15. mars, tas inn i aktivitetsplanens første avsnitt.

Det er avholdt tillitsmannskurs og kurs i medlemsregisteret, den 11 april, hvor 10 medlemmer deltok fra 7 travlag. Forbundssekretæren var kursholder.

Styrets medlemmer sjekker med travlagene i sine regioner om det er interesse for flere kurs. Kursene kan eventuelt holdes ute i regionene.

Det blir i 2015 Til Start arrangementer i Orkdal for hester f 2012 og eldre, i Gauldal for hester f 2013 og 2014, på Fosen blir det for hester f 2012, 2013 og 2014, samt på Nossum for hester f 2012, 2013 og 2014. Det er meget viktig at det nå etableres ansvarlige arrangementsgrupper for de aktuelle Til Start prosjektene. Fosen er kommet best i gang, men det jobbes også godt med dette i Gauldal og på Nossum. I Orkdal vil man også sørge for at dette kommer i orden. Til Start er et av de viktigste tiltakene for å få flere start hester. Dette blir meget viktig i de kommende år.

Det blir viktig å følge opp lag som ønsker å slå seg sammen, og lag som sliter med lave medlemstall og liten eller ingen aktivitet. Styret må i 2015 følge opp Sparbu og Steinkjer, samt Tresfjord. Styret møter gjerne opp til medlemsmøter i lagene.

Medlemsregisteret må følges opp. Lagene må ha jevnlige gjennomganger i løpet av året. Følges opp fra kontoret og regionstyrene.

Det må settes opp en tiltaksplan for medlemsverving og for rekruttering til sporten og flere hesteeiere.

Hva kan vi tilby nye medlemmer og hvorfor skal man være medlem?

Saken settes opp på neste styremøte.

Sverre avklarer med Hanne Sæbø, om det er endringer i løpsreglementet vedrørende mønstringsløp og prøveløp.

Høstkonferanse i MNTF søndag 11. oktober.

**Sak 4) Nye Leangen**

Carl Petter Brun hadde før møtet sendt inn tre saker for behandling på styremøtet.

**1. Rammer rundt «Nye Leangen».**

Jeg vil be styrets leder redegjøre for det strategiske og forretningsmessige grunnlag for å gjennomføre et salg av Leangen Travbane på dette tidspunkt og spesielt sett i lys av eiendomsselskapets nye formålsparagraf vedtatt 23.11.2014.

Edmund presenterte en foreløpig redegjørelse, som blir renskrevet og vedlegges protokollen.

Carl Petter ønsket følgende avklaringer gjort i den videre prosessen, før man underskriver salgskontrakten:

* Hvor skal vi flytte
* Hva skal vi bygge
* Hva vil det koste å bygge et nytt anlegg
* Hva vil det koste å drifte et nytt anlegg
* Hvem skal eie et nytt anlegg
* Hva skal avkastningskravet være
* Det må foreligge et klart forretningsmessig og strategisk grunnlag før beslutningene tas

Dette ble diskutert og flere var enige i flere av punktene.

Drøftingen ble avsluttet med at Carl Petter fremsatte følgende forslag.

Prosjektet «Nye Leangen» er ikke dokumentert økonomisk, det er flere avgjørende og kritiske punkter som ikke er besluttet og det foreligger heller ingen strategisk eller forretningsmessig vurdering av tiltaket. Inntil dette foreligger utsettes prosessen og eventuell kontrakt vedrørende salg av Leangen Travbane avventes.

Forslaget falt mot 2 stemmer.

**2. Videre aktivitet i Leangentravets Eiendom AS**

 Det er viktig at det blir satt fokus på økonomien i både eiendomsselskapet og i driftsselskapet.

Driftsselskapet må ha krav til overskudd på driften. Dette blir viktig å ta med inn i styrene i Leangentravets Eiendom AS og Leangen Travbane AS. Det er styremøte i driftsselskapet på torsdag 23. april, hvor Edmund og Sven-Tore tar opp dette der.

**3. Taushetserklæring**

I forbindelse med utarbeidet dokumenter for «Nye Leangen» foreligger det en perm med dokumenter i saken som er av betydning for prosjektets vurdering.

Forslag til vedtak:

Bakgrunn for taushetserklæringen ble gjennomgått.

Det ble vedtatt at man på neste styremøte gjennomgår permens taushetsbelagte punkter.

**4.**

Det er kommet svar på søknaden om skattefrihet i forbindelse med salget av Leangen. Skatt Midt-Norge har konkludert med følgende:

- LTE er å anse som en skattefri institusjon fra og med vedtektsendringene datert 9 des 2014.

Dette er meget positivt. Ernst & Young vil ha en gjennomgang av svaret fra Skatt Midt-Norge i mai.

Sven-Tore og Carl Petter ønsker å få skattesøknaden til gjennomlesing og de ønsker også intensjonsavtalen for gjennomlesing. Edmund henviste til at det er Rune Gustavsen som har disse dokumentene. De har vært muntlig gjennomgått i Trondheim. Carl Petter og Sven-Tore ber Edmund om at de blir fremskaffet for gjennomlesing.

**Sak 5) DNTs Løpsreglement**

Sverre tok opp en høringsuttalelse. Styret i MNTF behandler ikke saken i detalj, det må Leangen travbane gjøre.

**Sak 6) DNTs Travkonferanse 2015, 25. og 26. april**

22 lag og forbundets leder, samt nestleder og forbundssekretæren deltar.

**Sak 7) Til Start**

Oppsummering arrangementene 18. og 19. april

Knut Olav Dahl og Gunnar Gjerstad var godt fornøyd med arrangementene på Fosen og i Gauldalen.

Totalt 13 hester på Fosen og 24 hester i Gauldalen.

**Sak 8) Regnskap MNTF pr 31.03.15**

Regnskapet pr 31.03.15 ble gjennomgått og det viser et resultat på kr 168056,-.

**Sak 9) Møtekalender 2015**

Neste styremøte holdes torsdag 11. juni.

Sverre setter opp forslag til møtekalender for høsten.

MNTFs høstkonferanse legges til 11. oktober.

**Sak 10) Forbundssekretærens kvarter**

Ingen saker utenom den øvrige saksliste**.**

**Sak 11) Eventuelt**

Edmund orienterte styret om en henvendelse fra Svein Morten Buer vedrørende lønnsutviklingen til DNTs generalsekretær, sett i sammenheng med den øvrige økonomiske utvikling. Buer sammen med flere forbundsledere har forberedt et skriv til DNT styret.

Styret i MNTF tilslutter seg ikke brevet.

**Trondheim 22.02.15**

**Sverre Hosen**